**NOTĂ DE FUNDAMENTARE**

**Secțiunea 1.**

**Titlul proiectului de act normativ**

|  |
| --- |
| **Hotărâre a Guvernului** **privind declanşarea procedurilor de expropriere a tuturor imobilelor proprietate privată situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes naţional „Drum de centura in municipiul Tecuci intre DN 25 - DN 24”** |

**Secțiunea 2.**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Cadrul general al politicii Guvernului constă în asigurarea și susținerea unei infrastructuri adecvate dezvoltării obiectivelor social – economice prin modernizarea, dezvoltarea și administrarea eficientă a sectorului rutier, cu acces pe extinderea numărului de autorizări, modernizarea drumurilor existente, a podurilor și a tuturor facilităților aferente.  Municipiul Tecuci se află în aproprierea a 4 axe rutiere principale, prevăzute în planul de amenajare a teritoriului național (PATN):   * Magistrala – nord-sud Ucraina- România – Bulgaria; * Diagonala est-vest: Tulcea-Galați-Focșani-Tg. Secuiesc; * Diagonala Mărășești-Tecuci-Bârlad–Huși-Albița (traseu necesar pentru punctul de frontieră cu Republica Moldova). * DN 25 și DN 24 care asigură legăturile rutiere cu Municipiul Galați și cele trei anexe menționate.   Realizarea acestui obiectiv, prezintă avantaje tehnice, economice și sociale, întrucât reduce timpii de parcurs, a costurilor de exploatare a vehiculelor, sporește gradul de confort al populației diminuând poluarea mediului în interiorul localităților și nu în ultimul rând ajutând la accelerarea dezvoltării socio – economică a zonei, precum și reducerea numărului de accidente.  Pentru obiectivul de investiții „Drum de centura în municipiul Tecuci între DN 25 - DN” indicatorii tehnico-economici au fost aprobați prin Hotărârea Guvernului nr. 990/02.09.2009 și nu necesită completări sau modificări la data prezentei.  De asemenea, pentru exproprierea imobilelor proprietate privată afectate de realizarea acestui obiectiv de investiții a fost aprobată Hotărârea Guvernului nr. 347/2012, pentru care a fost emisă Decizia de expropriere nr. 618/05.06.2012.  Pentru finalizarea obiectivului de investiții „Drum de centura în municipiul Tecuci între DN 25 - DN” au fost emise o serie de avize, care au condus la modificarea detaliilor de execuție, rezultând și necesitatea ocupării unei suprafețe suplimentare de teren față de cea expropriată prin Hotărârea Guvernului nr. 347/2012, pentru realizarea relocărilor de utilități, după cum urmează:   1. Avizele C.T.E. SDEE Muntenia Nord nr. 509/2018 si nr. 507/2018 – pentru relocare rețele electrice de înaltă tensiune; 2. Aviz Transgaz nr. 169/2018 – relocare conductă gaz.   În conformitate cu art. 5 din Legea nr. 255/2010, cu modificările şi completările ulterioare, expropriatorul a întocmit o documentaţie tehnico – economică cuprinzând coridorul de expropriere stabilit pe baza studiului de fezabilitate în variantă finală sau a documentaţiilor de urbanism, după caz, şi lista proprietarilor imobilelor care constituie coridorul de expropriere aşa cum rezultă din evidenţele Agenţiei Naţionale de Cadastru şi Publicitate Imobiliară sau ale unităților administrativ – teritoriale, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Pentru aceste motive se impune declanșarea procedurilor de expropriere pentru imobilele proprietate privată situate pe amplasamentul suplimentar, necesar pentru relocarea utilităților, care fac parte din coridorul de expropriere, al lucrării de utilitate publică de interes național "Drum de centură în municipiul Tecuci între DN 25-DN 24", respectiv pentru un număr de 106 imobile, în suprafață totală de 29.165 mp.  În prezent, cadrul legal în materie de expropriere îl reprezintă Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, precum şi Hotărârea Guvernului nr. 53/2011 pentru aprobarea Normelor metodologice de aplicare a acesteia, iar procedurile de expropriere vor fi efectuate de către Compania Naţională de Administrare a Infrastructurii Rutiere - S.A. din subordinea Ministerului Transporturilor, Infrastructurii și Comunicațiilor în calitatea sa de expropriator în numele Statului Român, conform legii. |
| 11.In cazul proiectelor de acte normative care transpun legislație comunitara sau creează cadrul pentru aplicarea directa a acesteia | Proiectul de act normativ nu se referă la acest domeniu. |
| 2.Schimbări preconizate | Pentru prezentul proiect de act normativ este necesară aprobarea sumei cu titlu de despăgubire, în valoare de **334,42 mii lei,** aferentă unui numar de **106 imobile**, in suprafață totală de **29.165 mp,** astfel cum este prevăzut în anexa nr. 2 la proiectul de act normativ.  Prin prezentul proiect de act normativ, se propun următoarele:   1. Aprobarea amplasamentului suplimentar al lucrării de utilitate publică de interes național "Drum de centură în municipiul Tecuci între DN 25-DN 24", necesar pentru relocarea utilităților, aflat pe raza localității Municipiului Tecuci din județul Galați, potrivit planului de amplasament/hărții topografice prevăzut în anexa nr. 1, la prezenta hotărâre. 2. Aprobarea declanșării procedurii de expropriere a tuturor imobilelor proprietate privată, prezentând teren cu sau fără investiții, situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes național "Drum de centură în municipiul Tecuci între DN 25-DN 24", a listei cuprinzând imobilele proprietate privată supuse exproprierii, situate pe raza municipiului antemenționat, proprietarii sau deținătorii acestora, precum și sumele individuale estimate de către expropriator aferente despăgubirilor în cuantum total de 334,42 mii lei pentru un număr de 106 imobile, în suprafață totală de 29.165 mp, prevăzute în anexa nr. 2 la prezenta hotărâre.   Suma de 334,42 mii lei aferentă imobilelor prevăzute în Anexa nr. 2 la proiectul de act normativ, rezultă din raportul de evaluare întocmit in luna iunie 2020, de către evaluatorul autorizat membru titular ANEVAR, ec. Constantin Valerica având legitimația nr. 11667 valabilă pe anul 2020, în conformitate cu dispozițiile Legii nr. 255/2010 privind exproprierea pentru cauză de utilitate publică cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Procedurile de expropriere vor fi efectuate de către Compania Naţională de Administrare a Infrastructurii Rutiere - S.A. din subordinea Ministerului Transporturilor, Infrastructurii și Comunicațiilor , în calitatea sa de expropriator în numele Statului Român, cu respectarea prevederilor Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 cu modificările și completările ulterioare. |
| 3.Alte informaţii | Planurile cu amplasamentul suplimentar al lucrării au fost avizate de către Oficiul de Cadastru şi Publicitate Imobiliară Galați, în conformitate cu prevederile Legii nr. 255/2010 privind exproprierea pentru cauză de utilitate publică, cu modificările și completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Lista proprietarilor/deținătorilor imobilelor prevăzute în Anexa nr. 2 la prezentul proiect de act normativ, a fost elaborată în baza informațiilor furnizate de către Primăria Municipiului Tecuci din județul Galați și confirmate de aceștia cu ștampilă și semnătură.  Întreaga suprafață de teren ce urmează a fi afectată de executarea lucrărilor preconizate este inclusă în coridorul de expropriere al lucrării de utilitate publică de interes național.  În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată.  În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publică, republicată şi ale Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare.  Pentru imobilele care au fost identificate ca fiind în proprietate privată a unităților administrativ – teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, potrivit cărora: ”*Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entități, precum şi cele aflate în proprietatea privată a comunelor, orașelor, municipiilor şi județelor, pe care se realizează lucrările de utilitate publică de interes naţional, judeţean şi local*.”  Pentru imobilele care fac obiectul prezentului proiect de act normativ și care au categoria de folosință ”arabil” și ”pășuni” scoaterea din circuitul agricol se va realiza cu respectarea art. 11 alin. (66) din Legea nr. 255/2010, cu modificările și completările ulterioare, inclusiv cu avizul tehnic emis de Agenția Națională de Îmbunătățiri Funciare. Totodată, după publicarea în Monitorul Oficial al României, Partea I, a prezentei hotărâri, în conformitate cu dispozițiile art. 11 alin. (67), expropriatorul va transmite către Ministerul Agriculturii și Dezvoltării Rurale lista suprafețelor de teren situate pe amplasamentul coridorului de expropriere aprobat, precum și fișierele în format electronic vectorial în Sistemul național de proiecție stereografic 1970. |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| 1.Impactul macroeconomic | Proiectul de act normativ nu se referă la acest domeniu. |
| 11Impactul asupra mediului concurențial si domeniul ajutoarelor de stat. | Proiectul de act normativ nu se referă la acest domeniu. |
| 2.Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3.Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective colaterale. |
| 4.Impactul asupra mediului | Acest proiect de hotărâre a Guvernului nu are impact în acest domeniu |
| 5.Alte informaţii | Nu au fost identificate |

**Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2.Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| 3.Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4.Propuneri pentru acoperirea creşterii cheltuielilor bugetare |  |  |  |  |  |  |
| 5.Propuneri pentru a compensa reducerea veniturilor bugetare. |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7.Alte informaţii | Sumele individuale estimate de către expropriator, aferente despăgubirilor pentru imobilele proprietate privată, situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes naţional „Drum de centură în municipiul Tecuci între DN 25 - DN 24”, aflate pe raza municipiului Tecuci din județul Galati, sunt în cuantum total de 334,42 mii lei și se alocă de la Bugetul de stat, prin bugetul Ministerului Transporturilor, Infrastructurii și Comunicațiilor, în conformitate cu Legea bugetului de stat pe anul 2020, nr. 5/2020, la capitolul 84.01 “Transporturi”, subcapitolul 03 "Transport Rutier", titlul 58 "Proiecte cu finanțare din fonduri externe nerambursabile aferente cadrului financiar 2014 - 2020", articolul 58.01 - "Programe din Fondul European de Dezvoltare Regională (FEDR)". | | | | | |

**Secțiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ  a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest domeniu. |
| 11. Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest domeniu. |
| 2.Compatibilitatea proiectului de act normativ cu legislaţia comunitară în materie | Proiectul de act normativ nu se referă la acest domeniu. |
| 3.Decizii ale Curţii Europene de Justiţie şi alte documente | Proiectul de act normativ nu se referă la acest domeniu. |
| 4.Evaluarea conformităţii | Proiectul de act normativ nu se referă la acest domeniu. |
| 5.Alte acte normative şi/sau documente internaţionale din care decurg angajamente | Proiectul de act normativ nu se referă la acest domeniu. |
| 6. Alte informaţii | Nu au fost identificate |

**Secțiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | După finalizarea procedurilor de expropriere este necesar a se elabora un proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest domeniu. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest domeniu. |
| 4.Consultările desfăşurate în cadrul comisiilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu este supus consultărilor comisiilor interministeriale. |
| 5.Informaţii privind avizarea de către  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Proiectul de act normativ nu necesită aceste avize. |
| 6. Alte informaţii | Nu au fost identificate |

**Secțiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, cu modificările şi completările ulterioare. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra acestui domeniu |
| 3. Alte informaţii | Nu au fost identificate |

**Secțiunea 8.**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest domeniu. |
| 2. Alte informaţii | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului privind declanşarea procedurilor de expropriere a tuturor imobilelor proprietate privată situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes naţional „Drum de centura in municipiul Tecuci intre DN 25 - DN 24”, care, în forma prezentată, a fost avizat de ministerele interesate şi pe care îl supunem spre aprobare.

**MINISTERUL TRANSPORTURILOR, INFRASTRUCTURII ȘI COMUNICAȚIILOR**

**LUCIAN NICOLAE BODE**

**AVIZĂM FAVORABIL:**

**MINISTRUL FINANȚELOR PUBLICE**

**VASILE – FLORIN CÎȚU**

**MINISTRUL JUSTIŢIEI**

**MARIAN CĂTĂLIN PREDOIU**

**SECRETAR GENERAL**

**ȘTEFANIA – GABRIELLA FERENCZ**

**DIRECȚIA AVIZARE**

**DIRECTOR**

**MARINA DANIELA DEUȘAN**

**DIRECŢIA ECONOMICĂ**

**DIRECTOR**

**PETRE NEACȘA**

**DIRECȚIA GENERALĂ ORGANISM INTERMEDIAR PENTRU TRANSPORT**

**DIRECTOR GENERAL**

**FELIX ARDELEAN**

**DIRECȚIA ACHIZIȚII PUBLICE ȘI ADMINISTRAREA DOMENIULUI PUBLIC**

**DIRECTOR**

**GEORGETA MAGDALENA BRATU**

**DIRECȚIA GENERALĂ INVESTIȚII, PROIECTE STRATEGICE ȘI MONITORIZARE PROIECTE**

**DIRECTOR GENERAL**

**MIHAELA MOCANU**

**COMPANIA NAȚIONALĂ DE ADMINISTRARE A INFRASTRUCTURII RUTIERE - S.A.**

**DIRECTOR GENERAL**

**MARIANA IONIȚĂ**

|  |  |
| --- | --- |
| **DIRECŢIA JURIDICĂ**  **DIRECTOR**  **Valeriu ZANFIR**  **COMPARTIMENT LEGISLATIV**  **ȘEF COMPARTIMENT**  **Cons. Jur. Raluca PALII**  **AVIZAT:**  **Cons. Jur. Diana Anca** | **DIRECTOR GENERAL ADJUNCT**  **ing. Ovidiu BARBIER**  **DEPARTAMENT EXPROPRIERI**  **ȘEF DEPARTAMENT**  **Cons. Jur. Ion CUPANACHE**  **BIROUL EXPROPRIERI PENTRU DN/VO FEN**  **ȘEF BIROU**  **Ing. Iuliana MARICUT**  **ÎNTOCMIT:**  **Cons. Jur. Nicolae CISMARU** |